Diari Oficial de la Generalitat Valenciana


Sumari del DOGV 1551, del 27-05-1991 (1991/821278)

ORDRE de 26 d'abril de 1991, del Conseller d'Obres Publiques, Urbanisme i Transports, sobre aplicació de les tarifes per serveis generals i específics en els ports dependents de la Generalitat Valenciana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/26/(3)/dof/vci/html**

### Dades del document

Número de DOGV
:   1551

Data del DOGV
:   27-05-1991

Secció del DOGV
:   DISPOSICIONS GENERALS

Número del document
:   1991/821278


Data del document
:   26-04-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Ordre de 26 d'abril de 1991, del Conseller d'Obres Públiques, Urbanisme i Transports, sobre aplicació de les tarifes per serveis generals i específics en els ports dependents de la Generalitat Valenciana.  
Segons que estableix el Decret 56/1990, del 26 de març, del Consell de la Generalitat Valenciana, pel qual es regula l'aplicació de les tarifes per serveis generals i específics en els ports de la Generalitat Valenciana.  
Vista la proposta formulada per la Gerència de Ports com a conseqüència de l'acord del comitè de direcció d'aquesta, referent al projecte de tarifes portuàries aprovades en la reunió del dia 19 de juny de 1989, després dels informes de la Conselleria d'Economia i Hisenda, i de la Conselleria d?Indústria, Comerç i Turisme,  
ORDENE:  
Article primer  
Les tarifes per serveis generals i específics establerts per la Llei 1/1966, del 29 de gener, sobre règim financer dels ports espanyols i la Llei 18/1985, de l'1 de juliol, per la qual es modifica l'anterior, s'aplicaran d'acord amb les regles generals fixades en l'annex I d'aquesta ordre.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 de febrer de 1991.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA  
ANNEX I   
CAPITOL I   
Regles generals d?aplicació i definicions  
I I. Aigües del port  
Es l?espai marítim, o fluvial, fins on es faça sensible l?efecte de les marees o siga apte per a la navegació, delimitat a l?efecte d'aplicació de les corresponents tarifes per a cada port per la Gerència de Ports de la Generalitat Valenciana. En aquest espai poden realitzar-se operacions d'ancoratge, transbordament, avarada o altres operacions comercials o portuàries.  
Les aigües del port se subdividiran en una zona I específicament portuària i una zona II, annexa a l'anterior, que es beneficiarà de la proximitat o del possible ús d'alguns dels serveis que es presten en el port.  
I.II. Classes de navegació  
A l'efecte d'aplicació d'aquestes tarifes es considerarà:  
A) Navegació interior, de badia o local: la que permet el trànsit de passatgers, mercaderies o excursions turístiques entre dos punts de les aigües d'un mateix port o badia sense eixir-ne.  
B) Navegació de cabotatge: la realitzada entre ports nacionals per vaixells de bandera nacional. Es considera pesca en règim de cabotatge la capturada per vaixells espanyols en aigües espanyoles.  
C) Navegació exterior: qualsevol navegació no compresa en els apartats A) i B)  
I.III. Tonatge de registre brut. (TRB)  
Es el que figura en el Certificat Internacional estès d'acord amb el Conveni Internacional sobre Arqueig de Vaixells realitzat a Londres el 23 de juny de 1969 (BOE del 15 de setembre de 1982). Si hi manca, el Certificat da'rqueig vigent emès per l'estat espanyol, en el cas de vaixells nacionals; en el cas de vaixells estrangers, aquell que figure en el Lloyd's Register of Shipping i, si hi manca, l'arqueig que li assigne l'autoritat competent.  
A iniciativa del consignatari o del representant de l'armador, podrà efectuar-se per l'autoritat competent un nou arqueig o acceptar-se, després de les oportunes comprovacions, els certificats oficials d'arqueig que presente que contradiguen les xifres que figuren en els documents a què es refereix el paràgraf anterior per modificacions introduïdes en el vaixell.  
En qualsevol cas, la Gerència de Ports presentarà una liquidació per al pagament de les tarifes basades en els tonatges que figuren en els documents als quals es refereix el paràgraf primer, sense perjudici de les devolucions que es realitzen.  
I.IV. Creuers turístics  
a) S'entendrà que un vaixell de passatgers realitza un creuer turístic quan reunesca les següents circumstàncies:  
Que entre en el port o siga despatxat amb aquest caràcter per les autoritats competents.  
Que el número de passatgers en règim de creuer supere el 50 per 100 del total de passatgers.  
b) Són passatgers en règim de creuer aquells que tinguen la destinació final en el port d'embarcament, realitzant el viatge a bord d'un mateix vaixell en viatge rodó emparat per un mateix contracte de transport, amb interrupcions per a estades en terra entre singlades no superiors a tres dies.  
c) En la declaració que s'ha de presentar, s'indicaran, a més de les característiques del vaixell i el temps d'estada previst en el port, l'itinerari del creuer, el nombre de passatgers i les seues condicions de passatge.  
I.V. Eslora màxima o total  
Es la que figura en el Lloyd's Register of Shipping, en el certificat d'arqueig i, si hi manca tot açò, la que resulte del mesurament que la Gerència de Ports realitze directament.  
I.VI. Exempcions i bonificacions  
No es concediran bonificacions ni exempcions en el pagament d'aquestes tarifes, tret de les incloses en aquesta ordre com a regles d'aplicació.  
No obstant això, són exempts del pagament de les tarifes generals:  
Primer. Els vaixells de guerra i les aeronaus militars nacionals. Igualment els estrangers que, en règim de reciprocitat, no realitzen operacions comercials i la seua visita tinga caràcter oficial.  
Les exempcions també ho seran per als serveis gravats per la tarifa G-3 solament quan es tracte del trànsit de tropes i efectes amb destinació a aquests vaixells i aeronaus, o de tropes i efectes militars del Ministeri de Defensa, qualsevol que siga el vaixell que els transporte.  
Segon. Les embarcacions de l'administració dedicades a tasques de vigilància, repressió del contraban i salvament, lluita contra la contaminació marítima i, en general, el material de l'administració pública o dels seus organismes autònoms en missions oficials de la seua competència.  
I.VII. Prestació de serveis específics fora d'hora normal  
La prestació de serveis específics en dies festius, o fora de la jornada ordinària en els laborables, quedarà supeditada a la possibilitat i la conveniència de la seua realització, segons ho valore la Gerència de Ports, i seran pagats amb els recàrrecs que en cada cas corresponguen.  
I.VIII. Morosos  
La Gerència de Ports no prestarà serveis específics als qui estiguen sotmesos a la via de constrenyiment per ser deutors d'aquest organisme.  
I.IX. Responsabilitats  
La Gerència de Ports no serà responsable dels danys, perjudicis i desperfectes produïts per paralitzacions dels serveis, ni dels produïts per avaries, trencaments fortuïts o males maniobres.  
En aquells casos de prestació de serveis amb equips de la Gerència de Ports, l'usuari d'aquests haurà de tenir subscrita la pòlissa d'assegurances corresponent que afronte els possibles riscos.  
En qualsevol cas, se suposa que els usuaris són coneixedors de les condicions de prestació dels serveis i de les característiques tècniques dels equips i elements que utilitzen, i per aixà seran responsables de les lesions, danys i avaries que ocasionen a la Gerència de Ports o a tercers com a conseqüència de la seua intervenció en la utilització del servei corresponent.  
I.X. Addicionals  
Són intransferibles totes les autoritzacions que s'atorguen per a la utilització dels diferents serveis.  
Tota persona peticionària del servei accepta conèixer els reglaments i les disposicions del port i queda obligada a sol·licitar-ho amb antelació, facilitant a la Gerència de Ports aquelles dades que, en relació amb aquest servei, li siguen requerits.  
La petició o acceptació de la prestació del servei pressuposa la conformitat de l'usuari amb les condicions fixades en aquestes tarifes per a la prestació d'aquest.  
CAPITOL II   
Tarifes generals i regles per a la seua aplicació  
II.I. Tarifa G-I Entrada i estada de vaixells.  
Primera. Aquesta tarifa comprén la utilització de les aigües del port, instal·lacions de senyals d'ajudes a la navegació, canals d'accés, rescloses (sense incloure-hi el dret d'amarratge, el remolc o la sirga), i ponts mòbils, obres d'abric i zones d'ancoratge, i serà d'aplicació en la quantia i condicions que s'indiquen més endavant, a tots els vaixells que entren en les aigües del port.  
Segona. Són subjectes passius obligats al pagament d'aquesta tarifa els armadors o els consignataris dels vaixells que utilitzen els serveis indicats en la regla anterior.  
Tercera. Les bases per a la liquidació d'aquesta tarifa seran el tonatge d'arqueig brut del vaixell i el temps d'estada d'aquest en el port.  
Quarta. La quantia de la tarifa G-1, serà la següent per cada 100 TRB o fracció:  
a) En funció del tipus de navegació.  
a.1) Vaixells que efectuen navegació exterior  
En zona I de Compresos Vaixells que  
les aigües Vaixellsfins a entre ultrapassen de  
del port 1.500 TRB 1.-560 i 3.000 TRB 3. 000 TRB   
Períodes complets  
de 24 hores o fraccions  
superiors a sis hores 900 1.200 1.300  
Per fracció de fins a  
sis hores 781 779 302  
a.2) Vaixells que efectuen navegació de cabotatge.  
En zona I de Compresos Vaixells que  
les aigües Vaixells fins a entre ultrapassen de  
del port 1.500 TRB 1.500 i 3.000 TRB 3.000 TRB   
Períodes complets  
de 24 ores o frac-  
cions superiors a sis  
hores 239 795 342  
Per fracció de fins a  
sis hores 08 812 507  
b) Els vaixells situats en zona Ii del port pagaran el 60 per 100 de la tarifa.  
c) Als vaixells que efectuen exclusivament operacions d'avituallament, i durant el temps de realització d'aquestes, se'ls podrà aplicar una reducció de fins al 25 per 100 en les quanties que resulten de l'aplicació de la tarifa, incloent, si escau, la reducció per operar en zona Il. Aquesta reducció és incompatible amb la fixada per a la navegació de cabotatge en l'apartat a).  
d) Als vaixells que efectuen exclusivament operacions d'avituallament en ancoratge, en la zona Ii del port, les quanties que figuren en la taula barem anterior s'aplicaran respectivament a períodes complets de vint-i-quatre hores o fraccions superiors a dotze hores i per la fracció de fins a dotze hores.  
e) La quantia que s'aplicarà als vaixells que entren en els ports en arribada forçosa serà la meitat de la que els corresponga per aplicació d'aquesta tarifa, sempre que no utilitzen cap dels serveis industrials o comercials de la Gerència de Ports o de particulars.  
Cinquena. Als vaixells que efectuen més de dotze entrades en les aigües del port durant l'any natural, se'ls aplicarà les següents tarifes:  
- En les entrades 13.ª a 24ª: 85 per 100 de la tarifa de la regla quarta.  
- En les entrades 25ª a 40ª : 70 per 100 de la tarifa de la regla quarta.  
- En les entrades 41ª i següents: 50 per 100 de la tarifa de la regla quarta.  
Sisena. En les línies de navegació amb qualificació de regulars i sempre que abans de l'1 de gener de cada any aquesta condició estiga suficientment documentada davant la Gerència de Ports, les tarifes aplicables als seus vaixells podran ser:  
- En les entrades 13ª a 24ª : 90 per 100 de la tarifa de la regla quarta.  
- En les entrades 25ª a 50ª: 80 per 100 de la tarifa de la regla quarta.  
- A partir de l'entrada 51ª: 70 per 100 de la tarifa de la regla quarta.  
La denegació d'aquestes tarifes haurà de ser motivada.  
Per tal que en els vaixells que s'incorporen a una línia es puga optar a l'aplicació d'aquestes tarifes reduïdes serà condició necessària que abans de l?entrada en port dels citats vaixells es justifique aquesta circumstància documentalment davant la Gerència de Ports. En cap cas aquestes tarifes reduïdes tindran caràcter retroactiu.  
A l'efecte de còmput d'entrades, s'acumularan en cada port totes les entrades dels vaixells d'una mateixa línia regular, o d'un mateix armador, sempre que hi haja diversitat d'armadors sota la mateixa bandera.  
Les tarifes reduïdes d'escala, a què es fa esment en aquesta regla i en l'anterior seran excloents entre elles i amb qualsevol altra reducció d'aquesta tarifa.  
Setena. Aquesta tarifa es pagarà quan el vaixell haja entrat en les aigües de qualsevol de les zones del port. Les quantitats que es deuen seran exigibles en el moment en què s'efectue la liquidació.  
Vuitena. Als vaixells espanyols procedents de port nacional i amb destinació a port estranger o procedents de port estranger amb destinació a port nacional, i que realitzen càrrega o descàrrega de mercaderies en el port, se'ls aplicarà durant la seua estada una tarifa semisuma de les d'exterior i cabotatge.  
Novena. Els vaixells inactius o siga, aquells la dotació dels quals es limita al personal de vigilància- pagaran la meitat de la tarifa que els hagués correspost per aplicació de la regla quarta, i podrà ser exigida per mesos avançats en el cas de superar un mes l?estada del vaixell. Amb els vaixells inactius en ancoratge, en la zona 11 del port, es podrà establir un concert per al pagament d'aquesta tarifa, amb un límit mínim de la tarifa completa de cabotatge. En tot cas, per a aplicació del que conté aquesta regla serà indispensable que prèviament s'haja formulat la corresponent declaració a la Gerència de Ports i que aquest haja atorgat la seua conformitat.  
Deu. Els vaixells en construcció, a partir de la seua avarada, i els que estiguen en reparació o desballestament flotant pagaran la meitat de la tarifa que els corresponga per aplicació de la tarifa de la regla quarta. En el cas de construcció o reparació, el tonatge d'arqueig brut serà el corresponent al vaixell acabat; en el cas de desballestament, el tonatge d'arqueig serà la meitat del de registre inicial. Als vaixells espanyols en construcció i als adquirits per empreses espanyoles a l'estranger per al seu desballestament se'ls aplicarà, qualsevol que siga la seua procedència, la tarifa de cabotatge. Podran establir-se concerts per al pagament d'aquesta tarifa amb vaixells estrangers que efectuen reparacions en molls de servei o de particulars, en funció de la reparació que s'ha d'efectuar i del nombre de reparacions anuals que realitze l'armador i amb la tarifa de cabotatge com a límit mínim.  
Onze. Els vaixells destinats a tràfic interior, de badia o local, remolcadors, dragues, aljubs, gànguils, gavarres i artefactes anàlegs, pontons, vivers de clòtxines, etc., amb base en el port pagaran la meitat de la tarifa general de navegació de cabotatge.  
Dotze. Als vaixells de passatgers que realitzen creuers turístics se'ls aplicaran les tarifes que figuren en la regla quarta, amb una reducció del 30 per 100.  
Tretze. Totes les reduccions establertes pel que fa a les quanties de la taula barem de la regla quarta seran incompatibles amb la consideració d'un arqueig brut distint del màxim.  
II.II. Tarifa G-2. Atracada  
Primera. Aquesta tarifa comprén l?ús de les obres d'atracada i elements fixos d'amarratge i defensa, i serà d'aplicació en la quantia i condicions que s'indiquen més endavant a tots els vaixells que utilitzen les obres i elements assenyalats abans, construïts totalment o parcialment per l'administració portuària o que estiguen afectats a aquesta.  
Segona. Són subjectes passius obligats al pagament d'aquesta tarifa els armadors o els seus representants o els consignataris dels vaixells que utilitzen els serveis citats en la regla anterior.  
Tercera. Les bases per a la liquidació d'aquesta tarifa seran: l'eslora màxima del vaixell, l'exigència de profunditat del moll i el temps de permanència en l'atracada.  
En els casos que per transportar el vaixell mercaderies perilloses calga disposar d'unes zones de seguretat a proa i/o popa, o quan, pels dispositius de càrrega/descàrrega del vaixell, s'ocupen longituds d'atracada superiors a l?eslora del vaixell, es considerarà com a base de tarifes l?eslora màxima del vaixell incrementada per la longitud addicional ocupada.  
Quarta. El vaixell pagarà per cada metre d'eslora o fracció, i durant el temps que estiga atracat, les quantitats del quadre següent:  
 Profunditat, p, del moll Per períodes complets de 24 hores  
 en BMVE (metres) o fracció major de 12 hores  
 P menor que 4 60  
 P igual o major que 4 i menor que 6 80  
 P igual o major que 6 100  
Per a períodes d'atracada de tres hores o fracció les quantitats del quadre es multipliquen per 0,25.  
Cinquena. Als vaixells que efectuen més de dotze atracades en els molls del port en entrades distintes durant l'any natural se'ls aplicaran les següents tarifes:  
- En les atracades 13ª a 24ª : 85 per 100 de la tarifa de la regla quarta.  
- En les atracades 25ª a 40ª : 70 per 100 de la tarifa de la regla quarta.  
- En les atracades 41ª i següents: 50 per 100 de la tarifa de la regla quarta.  
sisena. En les línies de navegació amb qualificació de regulars i sempre que abans de l'1 de gener de cada any aquesta condició estiga suficientment documentada davant la Gerència de Ports, les tarifes aplicables als seus vaixells podran ser:  
- En les atracades 13ª a 24ª: 90 per 100 de la tarifa de la regla quarta.  
- En les atracades 25ª a 50ª: 80 per 100 de la tarifa de la regla quarta.  
- A partir de l'atracada 51ª: 70 per 100 de la tarifa de la regla quarta.  
La denegació d'aquestes tarifes haurà de ser motivada.  
Perquè en els vaixells que s'incorporen a una línia es puga optar a l'aplicació d'aquestes tarifes reduïdes, serà condició necessària que abans de l?entrada en port dels vaixells es justifique aquesta circumstancia documentalment davant la Gerència de Ports. En cap cas aquestes tarifes reduïdes tindran caràcter retroactiu,  
A l?efecte del còmput d'atracades s'acumularan en cada port totes les atracades dels vaixells d'una mateixa línia o d'un mateix armador, sempre que hi haja diversitat d'armadors sota la mateixa bandera.  
Les tarifes reduïdes d'escala, a què es fa esment en aquesta regla i en l'anterior, seran excloents entre si i amb qualsevol altre reducció d'aquesta tarifa.  
Les diferents atracades realitzades per un vaixell sense eixir del port es consideraran a l?efecte d'aquesta regla i de l'anterior com una sola atracada.  
Setena. Aquesta tarifa es pagarà quan el vaixell haja atracat al moll. Les quantitats que es deuen seran exigibles en el moment en què s'efectue la liquidació.  
Vuitena. L'atracada es comptarà des de l?hora per a la qual s'haja autoritzat fins al moment d'amollar l'última amarra del moll.  
Novena. Si un vaixell realitzés diverses atracades dins del mateix període de vint-i-quatre hores sense eixir de les aigües del port, es considerarà com a una operació única i s'aplicarà la tarifa corresponent al moll de major profunditat on va estar atracat.  
Si el consignatari o armador del vaixell sol·licités una atracada en moll de profunditat superior a l?exigida pel vaixell haurà de pagar la tarifa corresponent a la profunditat real del moll sol·licitat.  
Deu. Els vaixells abarloats a un altre ja atracat de costat al moll o a altres vaixells abarloats pagaran una tarifa la meitat de la que figura en la regla quarta sempre que la seua eslora siga igual o inferior a la del vaixell atracat al moll o a la dels altres vaixells abarloats a aquest. Si aquella fora superior, pagarà, a més, l?excés d'eslora d'acord amb la tarifa de la regla quarta.  
Onze. Els vaixells atracats de punta als molls pagaran una tarifa igual al 50 per 100 de l?establerta en la regla quarta. Els vaixells que amarren a boies del servei pagaran el 50 per 100 de la tarifa que pagarien atracats en molls de quatre metres de calat.  
Dotze. Si algun vaixell prolongués la seua estada en port per damunt del temps normal previst, sense causa que ho justifique a judici de l'administració, se li fixarà un termini per a abandonar l'atracada, transcorregut el qual queda obligat a desatracar; en cas de no fer-ho, pagarà la tarifa que es fixa en la regla següent.  
Tretze. El vaixell que després d'haver rebut ordre de desatracada o d'esmena d'atracada ajorne aquestes maniobres pagarà amb independència de les sancions que hi tinguen lloc, les quantitats següents:  
- Per cada una de les dues primeres hores o fracció: import de la tarifa de vint-i-quatre hores de la regla quarta.  
- Per cada una de les hores restants: cinc vegades l?import de la tarifa de vint-i-quatre hores de la regla quarta.  
Catorze. Si per qualsevol circumstància es donés el cas que un vaixell atraqués sense autorització, pagarà una tarifa igual a la fixada en la regla anterior, sense que això l?eximesca de l?obligació de desatracar quan se li ordene, i amb independència de les sancions que aquella actuació ocasionés.  
Quinze. Els vaixells dedicats al tràfic local o de badia i els de servei interior del port, que atraquen habitualment en determinats molls i que així ho sol·liciten, pagaran mensualment set vegades l?import diari que per aplicació de la tarifa general de la regla quarta els corresponga.  
II.III. Tarifa G-3. Mercaderies i passatgers  
Primera. Comprèn la present tarifa la utilització de les aigües del port i dàrsenes, accessos terrestres, vies de circulació, zones de manipulació i estacions marítimes i serveis generals de policia.  
Segona. Són subjectes passius, obligats al pagament d'aquesta tarifa els armadors o els consignataris dels vaixells que utilitzen el servei i els propietaris del mitjà de transport quan la mercaderia entre i isca del port per mitjans exclusivament terrestres. Subsidiàriament seran responsables del pagament de la tarifa els propietaris de la mercaderia i, si hi manca, els seus representants autoritzats, tret que proven haver fet provisió de fons als responsables principals.  
Tercera. Les bases de liquidació de la tarifa G-3 seran: per a les mercaderies, la seua classe i pes; i per als passatgers, el nombre i modalitat de passatge; i en els dos casos, la classe de navegació i el tipus d'operacions.  
Quart  
a) Aquesta tarifa serà d'aplicació, en les condicions que s'especifiquen a continuació en els ports que siguen competència de la Gerència de Ports, siguen gestionats directament per la Gerència de Ports o per particulars en règim de concessió o autorització, construïts o no per aquests.  
b) La tarifa s'aplicarà a:  
- Els passatgers que embarquen o desembarquen.  
- Les mercaderies embarcades, desembarcades o transbordades.  
- Les mercaderies que entren i isquen per terra en les zones portuàries sense ser embarcades.  
c) La tarifa es pagarà quan s'inicien les operacions de pas de les mercaderies i passatgers pel port.  
Les quantitats que es deuen seran exigibles en el moment que s'efectue la liquidació.  
Cinquena. La quantia de la tarifa de passatgers serà la següent:  
Modalitat de passatge  
Modalitat de passatge  
 Bloc III Bloc II Bloc 1  
Classe de tràfic PTA PTA PTA   
Bahía o local 3,00 5,70 5,70  
Cabotaje 28,00 84,00 280,00  
Exterior 290,00 740,00 1.180,00  
En el tràfic de badia o local es pagarà la tarifa només a l?embarcament.  
S'aplicarà la tarifa del bloc i als passatgers de cabina de qualsevol número de places ocupat per un o- dos passatgers. A la resta de modalitats de passatge en cabines o cambres o butaques de saló amb reserva de plaça se'ls aplicarà la tarifa del bloc II. S'aplicarà el bloc III a passatgers de coberta.  
A l?efecte de l'aplicació d'aquesta tarifa es considera tràfic de cabotatge el realitzat per vaixells de bandera espanyola entre ports espanyols d'origen i destinació. En els creuers turístics, la consideració de tràfic de cabotatge quedarà condicionada al fet que els vaixells siguen nacionals i que el començament i acabament del creuer siga en ports espanyols.  
Sisena. Als passatgers que viatgen en règim de creuer turístic se'ls aplicaran les tarifes que figuren en la regla cinquena amb una reducció del 30 per 100.  
En el cas de vaixells de creuer turístic es podran establir abans de l'arribada del vaixell, entre els armadors o els seus representants i la Gerència de Ports, concerts per a la fixació del percentatge de passatgers en trànsit del total de places ocupades de cada bloc que defineix la regla cinquena d'aquesta tarifa, als quals s'aplicaran les tarifes assenyalades en aquesta regla. El límit inferior d'aquests concerts serà el 50 per 100 de les places ocupades de cada bloc.  
Als passatgers que comencen o acaben viatge se'ls aplicaran les tarifes assenyales en aquesta regla.  
Setena. Es consideren passatgers en trànsit els que entren i ixen del port en el mateix vaixell i viatgen en escala intermèdia entre el seu port d'origen i el de destinació, amb possibilitat de baixar del vaixell.  
En el cas de vaixells de passatge als quals no siga d'aplicació la condició de creuer turístic, els passatgers de trànsit no pagaran la tarifa G-3. La resta pagaran les tarifes indicades en la regla cinquena d'aquesta tarifa.  
Vuitena. El pagament d'aquesta tarifa donarà dret a embarcar o desembarcar, lliure del pagament de la tarifa de mercaderies, l?equipatge de cabina. Els vehicles i la resta de l?equipatge pagaran la tarifa corresponent com a mercaderia.  
Novena. La declaració del nombre de passatgers corresponent a cada bloc es realitzarà segons el format que establesca la Gerència de Ports, i es lliurarà en el moment d'acabar-se l?embarcament i amb anterioritat al desembarcament.  
En el cas d'inexactitud o ocultació en el nombre de passatgers, classe de passatge o classe de tràfic, s'aplicarà una tarifa doble dels tipus assenyalats en la regla cinquena per la totalitat de la partida mal declarada o no declarada.  
Deu. La Gerència de Ports, quan les circumstàncies ho aconsellen, podrà establir concerts per al cobrament de la tarifa corresponent a passatgers en règim de tràfic de badia o local per períodes anuals, i l?import no podrà ser inferior al 60 per 100 del que correspondria per la tarifa general de la regla cinquena aplicada al tràfic previst. Aquest concert es pagarà per endavant, sense dret a devolució total o parcial.   
Onze. Les quanties de les tarifes aplicables a cada partida de mercaderies seran, per tona mètrica de pes brut o fracció i en funció del grup al qual pertanyen d'acord amb el repertori de classificació de mercaderies vigent aprovat pel Ministeri d'Obres Públiques i Urbanisme, les que figuren en la taula barem adjunta:  
 Quantia de les  
 Grup de mercaderies tarifes en pessetes   
 Primer 26,3  
 Segon 37,6  
 Tercer 56,4  
 Quart 82,8  
 Cinquè 112,9  
 Sisè 150,6  
 Setè 188,2  
 Vuitè 451,7  
A aquestes quanties se les aplicarà el coeficient corrector definit en la regla dotze.  
Per a partides amb un pes total inferior a una tona mètrica, la quantia serà per cada 200 quilograms o fracció la cinquena part de la que correspondria pagar per una tona.  
A l?efecte d'aquesta regla s'entendran com a partida les mercaderies incloses en cada línia d'un mateix coneixement d'embarcament.  
La classificació de les mercaderies no incloses en el repertori o els casos de dubte raonable es resoldran per la Gerència de Ports, i es recorrerà a l'aranzel de duanes.  
Dotze. Depenent del tipus d'operació que es realitze en el port i de la classe de navegació, a les quanties. que figuren en la taula barem se'ls aplicaran. els coeficients del quadre següent:  
 Embarcament 2,5  
 Desembarcament 4,0  
 Trànsit marítim 4,0  
 Transbordament 3,0  
 Trànsit terrestre 2,5  
En el cas d'embarcament i/o desembarcament, trànsit o transbordament realitzat per vaixells en règim de navegació local, s'aplicarà el coeficient 0,5 a les quanties que figuren en la taula barem. S'entén per trànsit marítim l'operació que es realitza amb les mercaderies que, descarregades d'un vaixell al moll, tornen a ser embarcades en vaixell diferent sense eixir del port, excepte per necessitats estrictes de transport terrestre, d'emmagatzemament especialitzat o conservació i sempre que hagen estat declarades en règim de trànsit des de l'origen.  
Es consideren trànsit terrestre les entrades i eixides per via terrestre del port.  
Es considera transbordament l'operació per la qual es traslladen les mercaderies d'un vaixell a un altre sense detenir-se en els molls i amb presència simultània dels dos vaixells durant les operacions.  
A les mercaderies desembarcades o embarcades que hagen utilitzat o vagen a utilitzar en la totalitat del seu transport marítim el règim de cabotatge se les aplicarà un coeficient 1.  
A la descàrrega de mercaderies que hagen utilitzat només en part del seu transport marítim el règim de navegació de cabotatge, amb un trànsit intermedi en un port espanyol, se li aplicarà el coeficient 3.  
A les mercaderies en trànsit o transbordament que entren en el port en règim de cabotatge i isquen en el d'exterior o viceversa, se les aplicarà un coeficient 2. Quan entren i isquen en règim de cabotatge se les aplicarà el coeficient 1.  
A les mercaderies de trànsit terrestre amb origen i destinació nacional se les aplicarà un coeficient 1.  
Tretze. En la tarifa prevista en la regla dotze per a les operacions de trànsit o transbordament correspondrà el 50 per 100 a la descàrrega i l'altre 50 per 100 a la càrrega.  
Catorze. Quan un paquet continga mercaderies a les quals corresponguen tarifes de diferents quanties s'aplicarà a la seua totalitat la major d'aquestes, tret que aquelles puguen classificar-se amb les proves que presenten els interessats. En aquest cas s'aplicarà a cada partida la quantia que li corresponga.  
Quinze. La Gerència de Ports està facultada per a comprovar el pes i classe de les mercaderies i les despeses que s'ocasionen com a conseqüència d'aquesta comprovació aniran a compte del subjecte passiu obligat al pagament de la tarifa.  
Setze. El desembarcament al moll o a terra i l'embarcament des del moll o terra que es realitze sense estar el vaixell atracat, a través d'embarcacions auxiliars o qualsevol altre procediment, pagarà d'acord amb les quanties fixades en les regles onze i dotze.  
Disset. Les mercaderies desembarcades en dipòsit flotant o pontó que posteriorment es reembarquen en un altre vaixell sense passar per terra o moll pagaran la mateixa tarifa assenyalada per al transbordament.  
Divuit. Quan les mercaderies desembarcades per raó d'estiba, avaria, calat o incendi siguen reembarcades en el mateix vaixell i en la mateixa escala, pagaran per l?operació completa la tarifa que resulte d'aplicar el coeficient u a la taula barem que inclou la regla onze.  
Dinou. En el tràfic de règim de trànsit internacional, és a dir. quan les mercaderies procedents de país estranger tornen a eixir amb destinació a un altre país estranger, es podran establir anualment per part de la Gerència de Ports, en funció del volum de tràfic aportat per cada usuari, coeficients correctors de l?establert en la regla dotze per al pagament d'aquesta tarifa.  
En el cas particular de tràfic de contenidors es podrà establir, a més, la simplificació de considerar totes les mercaderies que es transporten en aquests com incloses en el grup de repertori de mercaderies que ponderadament els corresponga, i d'un pes mitjà per unitat de càrrega. La consideració d'un grup igual o inferior al quart dels establerts en la regla onze, on s'inclouen els contenidors buits, o d'un pes mitjà de la càrrega neta inferior a 10 tones per TEU, haurà de ser especialment comprovada i justificada, en funció del tipus de mercaderia transportada, davant la Gerència de Ports.  
Aquests règims especials hauran de ser aprovats per la Gerència de Ports i, en tot cas, no podran significar una reducció superior al 50% de la tarifa que correspondria pagar per l?estricta aplicació de la tarifa continguda en la regla onze.  
Vint. En els tràfics TIR, TIC, TIF o semblants, les mercaderies que entren i isquen del recinte portuari sense utilitzar la via marítima hauran de pagar la tarifa G-3 segons els criteris següents:  
A) Els carregaments en règim de grup es consideraran inclosos en la seua totalitat en el grup sisé del repertori de mercaderies, tret de les partides de pes superior a 2.000 kg, que es liquidaran pel grup tarifari que específicament els corresponga.  
B) Els carregaments purs es liquidaran pel grup que els corresponga en funció de la naturalesa de la mercaderia.  
C) Aquells carregaments que només entren en el recinte portuari a l?efecte de reconeixement pagaran la tarifa corresponent al grup sisé en trànsit terrestre aplicada a la quantitat de tres tones per vehicle.  
D) En el cas que la càrrega o descàrrega siga parcial, s'aplicarà el criteri exposat en C) a la resta de carregament que no es descarregue i siga només reconegut. A les mercaderies carregades o descarregades se'ls aplicaran els criteris anteriors i el posterior ingrés en l?organisme esmentat.  
E) La Gerència de Ports establirà les normes pertinents perquè els concessionaris dels recintes de règim TIR realitzen la gestió de cobrament d'aquesta tarifa d'acord amb els criteris anteriors i el seu posterior ingrés en l?esmentat organisme.  
Vint-i-un. Les mercaderies i els combustibles embarcats per a l'avituallament del mateix vaixell directament des de terra no estan subjectes al pagament d'aquesta tarifa, sempre que el combustible haja pagat la tarifa corresponent d'entrada en el port.  
En el subministrament en ancoratge amb barcasses, les mercaderies i els combustibles embarcats en aquestes per a avituallament pagaran la tarifa corresponent a tràfic de badia si el vaixell avituallat esta situat en aigües del port. En el cas que l?esmentat vaixell se situe fora de les aigües del port, les mercaderies i els combustibles d'avituallament pagaran la tarifa G-3, corresponent a comerç exterior.  
Vint-i-dos. Per a la liquidació d'aquesta tarifa el subjecte passiu obligat al pagament haurà de presentar abans de començar la descàrrega o abans de transcorregudes vint-i-quatre hores des que va acabar la càrrega el manifest de càrrega o una declaració de la totalitat de les mercaderies transportades o que s'han de transportar, indicant el nombre de paquets, la classe i el pes de les mercaderies i el seu origen i destinació, tot això en la forma que determine la Gerència de Ports.  
Vint-i-tres. Les tarifes aplicables a les mercaderies seran dobles de les assenyalades en les regles anteriors en cas de retard en la prestació de la declaració o manifest.  
En cas d'ocultació de mercaderies en la declaració o manifest, o inexactitud en aquest falsejant la classe de mercaderies, procedències o destinació d'aquestes (que puguen afectar l'aplicació de la tarifa) o disminució del pes de més d'un 10 per 100, s'aplicarà tarifa doble a totes les partides del coneixement o manifest de la qual forme part, a més de la sanció que, si escau, pogués correspondre.  
Vint-i-quatre. Les mercaderies carregades o descarregades per molls, molls de pilons o boies que es construesquen per particulars en règim de concessió administrativa pagaran per aquesta tarifa la quantia que es fixe en la mateixa ordre d'atorgament. En cap cas aquestes quanties podran reduir-se respecte de les establertes en aquestes regles en proporció superior al 10 per 100 quan les citades instal·lacions s'ubiquen en zona I de les aigües del port o del 20 per 100 quan s'ubiquen en la zona II.  
En les dues zones, per a les concessions ja atorgades, s'aplicarà la tarifa segons que estableixen les corresponents ordres de concessió i es mantindran les tarifes reduïdes que en aquestes ordres s'estableixen.  
Vint-i-cinc. A la mercaderia que es transporte en vaixells en règim de creuer turístic se fi aplicarà la tarifa corresponent en la quantia determinada en les regles onze i dotze, sense reducció. A aquest efecte, no tindrà el caràcter de mercaderia l'equipatge de cabina.  
Vint-i-sis. La tarifa aplicable a l'aigua per a proveïment de poblacions, en règim de sabotatge, serà el 20 per 100 de la prevista en la regla onze per al grup primer.  
Tarifa G-3 (mercaderies)  
Classes de navegació  
 Cabotatge Exterior  
 Embar./desembar.  
 Grup Badia transborltrans, Embare Desembar.  
 de o marítimltransi. i tránsit i trúnsit  
 mercan. local terrestre terrestre marítim Transbor.  
 1.º 13,20 26,30 65,80 105,20 78,90  
 2.º 18,80 37,50 94,00 150,40 112,80  
 3.º 28,20 56,40 141,00 225,60 169,20  
 4.º 41,40 82,80 207,00 331,20 248,40  
 5.º 56,50 112,90 282,30 451,60 338,70  
 6.º 75,30 150,60 376,50 602,40 451,80  
 7.º 94,10 188,20 470,50 752,80 564,60  
 8.º 225,90 451,70 1.129,30 1.806,80 1.335,10  
Modalitat de passatge  
 Bloc III Bloc II Bloc I  
Classe de tràfic PTA PTA PTA   
Badia o local 3,00 5,70 5,70  
Cabotatge 28,00, 84,00 280,00  
Exterior 290,00 740,00 1.180,00  
II.IV. Tarifa G-4. Pesca fresca  
Primera. Aquesta tarifa comprén la utilització pels vaixells pesquers en activitat i els productes de la pesca marítima fresca, de les aigües del port, instal·lacions de balisament, molls, dàrsenes, zones de manipulació i serveis generals de policia.  
Segona. Són subjectes obligats al pagament l'armador del vaixell o el que en representació seua realitze la primera venda. El subjecte passiu haurà de fer repercutir l?import de la tarifa G-4 sobre el primer comprador de la pesca, si n'hi ha, i aquest quedarà obligat a assumir aquesta repercussió, la qual farà constar de manera expressa i separada en la factura o document equivalent.  
Subsidiàriament seran responsables del pagament de la tarifa el primer comprador de la pesca, tret que demostre haver suportat efectivament la repercussió, i el representant de l'armador, si escau.  
Les controvèrsies que se susciten entre el subjecte passiu i el comprador repercutit seran de la competència dels tribunals econòmico-administratius.  
Tercera. Les bases per a la liquidació d'aquesta tarifa seran:  
a) El valor de la pesca obtingut per la venda en subhasta en les llotges portuàries.  
b) El valor de la pesca no subhastada es determinarà pel valor mitjà obtingut en les subhastes de la mateixa mena realitzades en el dia, o si hi manca i successivament, durant la setmana, el mes o l'any anterior.  
c) En el cas que aquest preu no pogués fixar-se en la forma determinada en els paràgrafs anteriors, la Gerència de Ports el fixarà tenint en compte les condicions habituals del mercat de peix.  
Quarta. Aquesta tarifa es pagarà quan s'inicien les operacions d'embarcament, desembarcament o transbordament dels productes de la pesca en qualsevol punt de les aigües o de la zona terrestre sota la jurisdicció de la Gerència de Ports.  
Cinquena. La tarifa queda establerta en el 2 per cent de la base fixada en la regla tercera. Les quantitats que es deuen seran exigibles en el moment que s'efectue la liquidació.  
Sisena. Els vaixells bacallaners que realitzen per mitjans propis un principi de preparació industrial i que efectuen la descàrrega en molls comercials (no pesquers) utilitzant els mitjans de descàrrega que hi ha per a mercaderies, poden optar pel pagament de les tarifes generals G-1, G-2 i G-3 en compte de la tarifa G-4. En aquest cas quedaran excloses dels avantatges que estableixen les regles d'aplicació d'aquesta última tarifa. Si opten pel pagament de la tarifa G-4, pagaran el 50% de la tarifa establerta en la regla cinquena.  
Setena. La pesca fresca transbordada de vaixell a vaixell en les aigües del port sense passar pels molls pagarà el 75% de la tarifa.  
Vuitena. Els productes de la pesca fresca que siguen autoritzats per la Gerència de Ports a entrar per mitjans terrestres en la zona portuària, per a la subhasta o utilització de les instal·lacions portuàries, hauran de pagar el 50% de la tarifa sempre que acrediten el pagament de la tarifa G-4 o equivalent en un altre port de descàrrega espanyol; en el cas contrari pagaran la tarifa completa.  
Novena. El productes frescos de la pesca descarregats, que per qualsevol causa no hagen estat venuts i tornen a ser carregats en el vaixell, pagaran el 25 per cent de la tarifa, calculada sobre la base del preu mitjà de venda en aquest dia d'espècies semblants.  
Deu. Per a la liquidació d'aquesta tarifa, el subjecte passiu obligat al pagament haurà de presentar abans de començar la descàrrega, càrrega o transbordament, una declaració o manifest de pesca, i hi haurà d'indicar el pes de cada una de les espècies que s'han de manipular.  
Onze. Les tarifes aplicables als productes de la pesca seran dobles de les assenyalades en les regles anteriors en els casos de:  
a) Ocultació de quantitats en la declaració o manifest, o retard en la seua presentació.  
b) Inexactitud falsejant espècies, qualitats o preus resultants de les subhastes.  
c) Ocultació o inexactitud en els noms del compradors. Aquest recàrrec no repercutirà en el comprador.  
Dotze. Els industrials armadors que descarreguen habitualment en un mateix lloc productes de la pesca amb destinació a les seues fàbriques o factories sense passar per la llotja podran pagar la tarifa per liquidacions mensuals a la Gerència de Ports.  
Tretze. El pagament d'aquesta tarifa eximeix el vaixell pesquer del pagament de la resta de tarifes per serveis generals per un termini màxim d'un mes des de la data d'iniciació de les operacions de descàrrega o transbordament. Aquest termini es podrà ampliar als períodes d'inactivitat forçosa per tempestes, vedes costaneres o manca de llicències referides a les seues activitats habituals, expressament i individualment, acreditades per certificació de l'autoritat competent. En cada cas d'inactivitat forçosa prolongada, l'autoritat competent fixarà els llocs on els citats vaixell hauran d'estar ancorats o atracats, d'acord amb les disponibilitats d'atracada i les exigències de l?explotació portuària. Transcorregut el termini del mes d'exempció sense que hagen justificat davant la Gerència de Ports la causa d'inactivitat, pagaran a partir d'aquest termini les tarifes G-1 i G-2. Es pressuposarà que concorre aquesta condició quan al llarg d'un mes no haja hagut moviments comercials en la llotja o el centre de control del pes corresponent.  
Catorze. Les embarcacions pesqueres, mentre estiguen subjectes a aquesta tarifa en la forma definida en la condició anterior, estaran exemptes del pagament de la tarifa G-3, «Mercaderies i passatgers», pel combustible, avituallaments, efectes navals i de pesca, gel i sal que embarquen per al mateix consum, bé en els molls pesquers o en altres molls habilitats a l?efecte.  
Quinze. La Gerència de Ports està facultada per a comprovar el pes i la classe de les espècies i qualitats de la pesca, i anirà a compte del subjecte passiu obligat al pagament de la tarifa les despeses que s'ocasionen com a conseqüència de l?esmentada comprovació.  
II.V. Tarifa G-5. Embarcacions esportives i de lleure  
Primera. Aquesta tarifa inclou la utilització per les embarcacions esportives o de lleure i pels seus tripulants i passatgers de qualsevol dels següents béns o serveis:  
- Aigües del port  
- Balisament propi del port o sistema general de balisament a càrrec de la Gerència de Ports.  
- Ajudes a la navegació.   
- Dàrsenes i zones d'ancoratge   
- Serveis generals de policia.  
- Instal·lacions d'amarratge, atracada i ancoratge.  
S'entenen per serveis generals les embarcacions l'existència amb càrrec a la Gerència de Ports de qualsevol dels següents, la utilització dels quals s'efectua sense necessitat de sol·licitud prèvia i es troben en disponibilitat lliure per als usuaris:  
- Serveis generals de balisament a càrrec de la Gerència de Ports.  
- La resta d'ajudes a la navegació.  
La utilitat del servei de balisament general deriva, amb independència del port en què l?embarcació faça la seua entrada o tinga la seua base, del conjunt del balisament establert per la Gerència de Ports al llarg de la costa de la Comunitat Valenciana, que és utilitzat sense necessitat de sol·licitud prèvia i beneficia totes les embarcacions que naveguen en la citada costa.  
A aquest efecte, la tarifa G-5 es descompon en:  
Tarifa A) per serveis generals. Comprén els anteriorment descrits, que s'utilitzen lliurement sense necessitat de sol·licitud prèvia.  
Tarifa B) entrada i estada en ports adscrits a la Gerència de Ports.  
Tarifa C) comprèn els serveis utilitzats, després de la sol·licitud, que es descriuen en la regla sisena, i serà la suma dels imports parcials dels serveis utilitzats i els recàrrecs per serveis disponibles i d'utilització d'atracades de dimensions majors que les necessàries.  
La tarifa G-5 total aplicable a les embarcacions estarà constituïda per la suma dels imports parcials de les tarifes A), B) i C) que es fixen, així mateix, en la regla sisena.  
En els ports dependents de la Gerència de Ports la tarifa comprèn:  
1) Entrada i estada en zona del port.  
2) Atracada i ancoratge en les seues distintes modalitats.  
3) Recàrrecs per disponibilitat de serveis i atracada de dimensions majors que les necessàries.  
En les instal·lacions de concessionaris, dins d'aquests ports dependents, es pagarà només la corresponent a l'apartat 1) anterior, sempre que l'atracada o ancoratge s'efectue dins de la superfície objecte de concessió, sense perjudici de l'aplicació general de la tarifa A), fins i tot si l'embarcació es troba en sec dins de la superfície en concessió.  
S'entén per ancoratge la disponibilitat d'espai en l'espill, sense morts ni altres elements d'ancoratge que es redueixen als propis del vaixell.  
S'entén per mort i tren d'amarratge la disponibilitat d'una amarra subjecta a un punt fix del fons que permeta fixar un o els dos extrems del vaixell.  
S'entén per atracada en punta la disponibilitat d'un element d'amarratge fix a moll de pilons, moll, banqueta o escullera que permeta fixar un dels extrems (proa o popa) del vaixell.,  
La petició dels serveis implica l'acceptació de les condicions en què es presten per l'organisme. Aquest organisme no es fa responsable dels incidents que puguen produir-se a causa de la configuració o disposició de les instal·lacions i dels efectes per causes meteorològiques.  
Estan subjectes a aquesta tarifa, a més de les embarcacions pròpiament esportives o de lleure, totes aquelles que, com les embarcacions auxiliars de pesca, atraquen o fondegen en les àrees portuàries destinades a embarcacions esportives o fora de les específicament determinades per a l'activitat que despleguen. Així mateix, estaran subjectes al pagament de les tarifes A) i B) de la regla sisena aquelles embarcacions que utilitzen el port per a accedir a zones d'amarratge o ancoratge 9 per a emplaçar-se en sec fora de les zones del port.  
Segona. Són subjectes passius obligats al pagament el propietari de l'embarcació o el seu representant autoritzat i subsidiàriament el capità o patró d'aquesta.  
Tercera. La base per a la liquidació de la tarifa serà la superfície en metres quadrats o fracció que resulte del producte de l'eslora total de l'embarcació per la mànega màxima i el temps, en dies, d'estada. Sobre l'esmentada base s'aplicarà la tarifa en pessetes per metre quadrat i dia d'estada.  
Quarta. Es condició indispensable per a l'aplicació d'aquesta tarifa que l'embarcació no realitze transport de mercaderies i que els passatgers no viatgen subjectes a creuers o excursions turístiques. En aquest cas seran d'aplicació les tarifes G-1, G-2 i G-3.  
Cinquena. Aquesta tarifa es pagarà quan l'embarcació entre en les aigües de les zones I o II dels ports adscrits a la Gerència de Ports de la Generalitat Valenciana o dels ports en règim de concessió o altres instal·lacions sobre les quals tinga competència la Generalitat Valenciana. Correspondrà, en tot cas, la liquidació i exacció a la Gerència de Ports. Les quantitats que es deguen seran exigibles en el moment en què s'efectue la liquidació.  
Sisena. La quantia d'aquesta tarifa per metre quadrat o fracció i per dia natural o fracció serà la següent:  
Taula barem (en PTA X M2 i dia).  
En tots els ports sobre els que tinga competència la Generalitat Valenciana:  
 Tarifa A) Serveis generals 1  
 En els ports adscrits a la Gerència de Ports:  
 Tarifa B) Entrada i estada en zona portuària 4  
 Tarifa C) Serveis utilitzats o disponibles.  
 C-1 Atracada en punta 6  
 C-2 Atracada de costat 18  
 C-3 Ancoratge sense mort o tren 2  
 C-4 Ancoratge amb mort o tren 4  
 C-5 Embarcacions abarloades 5  
 C-6 Atracada a banquetes o esculleres 5  
 C-7 Embarcacions en sec en zona habilitada 1  
 Recàrrecs a la tarifa C)  
 1º) Per disponibilitat de:  
 a) Presa d'aigua 1,5  
 b) Presa d'energia elèctrica 1,5  
 c) Recipient de fem . 1,5  
 d) Varada i avarada 1,5  
Els recàrrecs corresponen a l'existència d'aquests serveis en la proximitat del punt d'atracada a moll o moll de pilons, sense perjudici de la liquidació de les tarifes per serveis específics.  
2º Per utilització d'atracadors de dimensions majors que els necessaris per a l'embarcació:  
S'entén per coeficient d'atracada la relació entre la superfície calculada segons la regla tercera com a base de liquidació i la superfície en metres quadrats de l'espai d'atracada definit en el projecte. Sobre els imports de les tarifes C-1 i C-2 s'aplicaran els següents recàrrecs en funció del coeficient citat:  
Coeficient Recàrrec  
Menor o igual a 0,50 100%  
Major que 0,50 i menor o igual a 0,60 50%  
Major que 0,60 i menor o igual a 0,75 20%  
Major que 0,75 sense recàrrec  
Setena. El pagament de la tarifa es farà:  
a) Per a embarcacions de pas en el port, per endavant a l'arribada i pels dies d'estada que declaren. Si aquest termini s'hagués d'excedir, el subjecte passiu haurà de formular una nova petició i abonar novament a la bestreta l'import inherent al termini prorrogat.  
b) Per a embarcacions amb base en el port, per semestres naturals avançats, independentment del nombre de dies que naveguen, havent de domiciliar l'abonament en una entitat bancària si fos requerit així per la Gerència de Ports. En aquest cas s'aplicarà una bonificació del 20 per 100 en les liquidacions successives que s'efectuen.  
Els subjectes passius, en els supòsits de l'apartat a) anterior, estan obligats a formular, a l'arribada, l'autoliquidació i ingrés de la tarifa corresponent als dies d'estada declarats. En els supòsits de l'apartat b) hauran de formular declaració relativa a les dades tècniques de l?embarcació amb indicació del port de base per a l'alta corresponent en la tarifa.  
Tant en l'autoliquidació per a les embarcacions de pas, com per a la declaració per a les embarcacions amb base en qualsevol dels ports o instal·lacions expressades en la regla cinquena, hauran d'efectuar-se d'acord amb els models i amb subjecció a les instruccions que dicte la Gerència de Ports de la Generalitat Valenciana. Els concessionaris no autoritzaran l?estada ni la permanència d'embarcacions els titulars de les quals no acrediten prèviament el compliment d'aquesta obligació. Quan una embarcació canvie la base a un altre port dependent de la Generalitat Valenciana, o d'una altra administració pública, haurà de comunicar-ho a la Gerència de Ports per a la modificació o baixa corresponent. L'incompliment d'aquesta prescripció obligarà el subjecte passiu a abonar la tarifa com si l?embarcació no hagués canviat la base fins que formule la declaració corresponent.  
Les embarcacions que tenint la base en els ports i instal·lacions citats en la regla cinquena haguessen formulat la declaració corresponent i es trobassen al dia en el pagament, no abonaran la tarifa A) de la regla sisena quan es troben de pas per qualsevol dels ports de la Generalitat Valenciana, sense perjudici de l'abonament dels serveis corresponents a les tarifes B) i C).  
Els concessionaris de ports esportius dependents de la Generalitat, o de concessions dins dels ports adscrits a la Gerència de Ports, estan obligats a facilitar-hi les dades necessàries per a la liquidació i exacció de la tarifa G-5, especialment els relatius a l'embarcació i identificació dels usuaris, i aixà d'acord amb els terminis i al model que establesca la Gerència de Ports.  
Vuitena. Tret dels serveis corresponents a la tarifa A) de la regla primera, tots els serveis han de ser sol·licitats de la Gerència de Ports. S'aplicarà la tarifa doble als serveis obtinguts sense autorització, independentment de la sanció que escaiga per infracció del reglament de servei, policia i règim del port.  
El pagament d'aquesta tarifa no eximeix de l'obligació de desatracar l'embarcació, de canviar de lloc d'amarratge o d'ancoratge o, fins i tot, d'abandonar el port si així s'ordenés per considerar-ho necessari l'autoritat competent. En aquest últim supòsit només es tindrà dret a la devolució de l'import dels serveis pagats per endavant.  
Novena. La Gerència de Ports podrà concertar amb el concessionari el pagament de les tarifes i quedarà aquest subrogat en l?obligació dels subjectes passius. La base del concert, resumida en metres quadrats d'ocupació continuada, s'establirà per a cada concessió i temporada per la Gerència de Ports segons les dades estadístiques de tràfic de la concessió disponibles. Mensualment s'efectuarà una liquidació global per l?import que corresponga a l?ocupació, composició i port de la flota que s'haja concertat. L'import del concert no podrà ser inferior al 70% del que correspondria per l'aplicació de la tarifa a la superfície d'ocupació estimada.  
Deu. Les embarcacions lleugeres que ocupen places en sec en zona no habilitada pagaran la tarifa G-5 d'embarcacions atracades de costat corresponent al 25% dels dies del període al qual correspon la liquidació, independentment del nombre de dies que naveguen i del pagament de la tarifa E-2 o E-4 que corresponga.  
Onze. A les embarcacions amb base en ports adscrits a la Gerència de Ports que utilitzen instal·lacions pròpies d'aquesta i atraquen a banquetes o esculleres o fondegen en ancoratges de profunditat inferior a dos metres i superior a un metre s'aplicarà una reducció del 25%; quan el calat siga igual o inferior a un metre, la reducció serà del 50%. En els dos casos han de concórrer la totalitat de les circumstàncies següents:  
a) Que l?eslora de l?embarcació siga inferior a sis metres. b) Que la potència del motor siga inferior a 25 HP.  
c) Que el pagament de la tarifa es realitze per semestres naturals avançats.  
CAPITOL III Tarifes específiques i regles per a l'aplicació  
III.I. Tarifa E-1. Grues i grues de pòrtic.  
Primera. Aquesta tarifa inclou la utilització de les grues i grues de pòrtic convencionals o no especialitzades.  
Segona. Són subjectes passius obligats al pagament d'aquesta tarifa els usuaris dels serveis corresponents, sent-ne responsables del pagament subsidiàriament els propietaris de ' les mercaderies i, si hi manquen, els seus representants autoritzats, tret que proven haver-hi fet provisió de fons.  
Tercera. La base per a la liquidació d'aquesta tarifa serà el temps de disponibilitat de la grua i la seua capacitat o potència d'elevació.  
Quarta. Els valors horaris dels diferents tipus de grua són els que inclou el quadre següent:  
Capacitat d'elevació de les grues Valor de l'hora (pessetes)  
Manual 125  
Elèctriques:  
 Fins 3 tones 4.295  
 De 3 - 6 tones 5.830  
 Més de 6 tones 6.715  
Cinquena. Aquesta tarifa es pagarà des del moment de posada a disposició de la grua. Les quantitats que es deuen seran exigibles en el moment que s'efectua la liquidació.  
Sisena. Els serveis de grues es prestaran després de la petició per escrit dels usuaris, i es farà constar:  
a) Operació que s'ha de realitzar i hora de començament d'aquesta.  
b) Punt del moll en què han d'utilitzar-se.  
c) Temps per al qual sol·liciten el servei.  
La Gerència de Ports decidirà, d'acord amb les disposicions vigents, segons el seu criteri i tenint en compte l'ordre que més afavoresca l?interés general, la distribució del material disponible.  
Setena. La Gerència de Ports no serà responsable dels danys i perjudicis produïts per paralitzacions del servei ni dels produïts per avaries, ruptures fortuïtes o males maniobres que puguen ocasionar-se durant la prestació dels serveis a què fa referència aquesta tarifa.  
Vuitena. Els usuaris seran responsables dels desperfectes o avaries que tinguen lloc en les grues i altres elements de manipulació per males maniobres dels seus operaris, per haver-les carregat amb pesos més grans que els corresponents a la força d'aquestes o per desatendre ordres o advertiments que reben del personal de la Gerència de Ports encarregats del servei, el qual podrà recusar els operaris que no obeesquen les seues ordres.  
Novena. Les operacions relacionades amb l?embarcament i desembarcament i altres maniobres que requereixen la manipulació de mercaderies aniran a càrrec dels usuaris. S'haurà de destinar a la manipulació de mercaderies material adequat i personal capacitat i amb prou experiència, i podrà ser recusat per la Gerència de Ports el que no reunesca les condicions per a això. L'usuari de la grua serà responsable de totes les lesions, danys i avaries que es produesquen al personal o els béns de la Gerència de Ports, o a tercers, com a conseqüència d'operacions dirigides per aquest.  
Deu. Aquestes tarifes són exclusivament aplicables a serveis prestats en dies laborables dins de la jornada ordinària establerta per a aquestes activitats per la Gerència de Ports. Els serveis prestats fora de la jornada ordinària es facturaran amb un recàrrec del 25%, i del 50% en totes les dels dies festius, i en aquest cas es facturarà un mínim de dues hores.  
Onze. El temps d'utilització de la grua a l?efecte de facturació serà el comprés entre l?hora en què s'haja posat a disposició del peticionari i la d'acabament del servei. La facturació es farà per hores completes.  
Es descomptaran del temps d'utilització, exclusivament, les paralitzacions superiors a trenta minuts causades per avaries de la maquinària o per falta de fluid elèctric.  
Dotze. La Gerència de Ports podrà establir concerts amb aquells usuaris la utilització mitjana mensual del tipus de grua considerat siga, com a mínim, de cent vint hores per a les grues de potència igual o inferior a 6 tones, i de noranta hores per a les de més de 6 tones de potència. En aquests supòsits la tarifa serà el 75% de la que corresponga al tipus de grua, aplicada sobre les hores realment utilitzades amb un mínim de cent vint hores i noranta hores per grua i mes, respectivament.  
Quan, per les causes que siga, la Gerència de Ports no dispose de maquinista de grues i ponts per a atendre les sol·licituds de lloguer de grues, podrà autoritzar-se la seua utilització amb un manipulador a càrrec de l'usuari, i en aquest cas la tarifa serà el 80% de la que corresponga. El manipulador a càrrec de l'usuari haurà d'haver demostrat prèviament davant la Gerència de Ports la seua aptitud per a aquesta comesa.  
III.II. Tarifa E-2. Emmagatzematge, locals i edificis  
Primera. Aquesta tarifa comprèn la utilització d'esplanades, coberts, rafals, magatzems, dipòsits, locals i edificis, amb els seus serveis generals corresponents no explotats en règim de concessió.  
Segona. Són subjectes passius obligats al pagament d'aquesta tarifa els usuaris dels serveis corresponents.  
Tercera. Les bases per a la liquidació d'aquesta tarifa seran la superfície ocupada i el temps d'utilització. La franquícia màxima (període inicial exempt del pagament de la tarifa E-2) serà de dos dies. Els coeficients de progressivitat que s'han d'aplicar seran els següents: tercer al desè dia «1»; onzè al trentè dia «4»; trenta-unè al seixantè dia «8»; i més de seixanta dies, «16».  
Quarta. Aquesta tarifa meritarà des del moment que s'inicie la prestació del servei, que serà la data de reserva de l?espai sol·licitat.  
Les quantitats que es deuen seran exigibles en el moment que s'efectue la liquidació.  
Cinquena. Els espais destinats a dipòsits i emmagatzematge de mercaderies o altres elements es classifiquen d'una manera general en dues zones:  
1ª Zona de trànsit.  
2.ª Zona d'emmagatzematge.  
La zona de maniobra immediata a les atracades del vaixells no és zona de dipòsit de mercaderies, tret d'excepcions amb prèvia i explicita autorització de la Gerència de Ports.  
La definició i extensió de cada una d'aquestes zones en els diferents molls i parts de la zona de servei són les que s'especifiquen en les regles particulars de cada port.  
Sisena. No es podran dipositar mercaderies sense autorització de la Gerència de Ports, feta d'acord amb les disposicions vigents i tenint en compte l'interès general.  
Setena. La utilització de les superfícies, d'acord amb aquesta tarifa, implica l'obligació per a l'usuari de deixar aquestes en les mateixes condicions de conservació i neteja que tenia quan es va ocupar en el moment que siguen retirades les mercaderies o elements. Si no es fa així, la Gerència de Ports podrà realitzar-ho pels seus propis mitjans i li passarà el càrrec corresponent. Les mercaderies seran dipositades en la forma i amb l'ordre i altura d'estiba que determine la Gerència de Ports, d'acord amb les disposicions vigents. S'hauran de tenir les precaucions necessàries per assegurar l'estabilitat de les piles.  
Vuitena. Els usuaris seran responsables dels danys, demèrits i avaries que es puguen produir a les instal·lacions portuàries o a tercers.  
Novena. La Gerència de Ports no serà responsable dels robatoris, sinistres ni deterioraments que puguen tenir les mercaderies.  
Deu. La forma de mesurar els espais ocupats per les mercaderies o elements serà pel rectangle circumscrit exteriorment a la partida total de mercaderies o elements dipositats, definit de manera que dos dels seus costats siguen paral·lels a la vora del moll i els altres dos normals a aquest, arrodonint el nombre de metres quadrats que resulte per tal d'obtenir el número immediat sense decimals. De la mateixa manera es farà en coberts i magatzems, i serviran de referència els costats d'aquests.  
Onze. El pagament de les tarifes, en la quantia establerta, no eximeix l'usuari del servei de la seua obligació de remoure a càrrec seu la mercaderia o els elements del lloc que ocupen quan, a judici de la Gerència de Ports, constituesquen un impediment per a la normal explotació del port.  
Quan es produesca un retard en el compliment de l'ordre de remoguda la tarifa durant el termini de retard serà cinc vegades la que amb caràcter general li correspondria, sense perjudici que la Gerència de Ports puga procedir a la remoguda i passar el càrrec corresponent, responent en tot cas el valor de les mercaderies de les despeses de transport i emmagatzematge.  
Dotze. Les mercaderies o elements que estiguen un any sobre les esplanades i dipòsits, o aquells en què els drets que es deuen i no han estat pagats arriben a ser superiors al seu possible valor en venda, es consideraran com a abandonats pel seus amos, i s'actuarà amb ells segons que disposa el reglament de serveis del port.  
Tretze. La Gerència de Ports podrà exigir una fiança suficient per garantir el pagament d'aquesta tarifa.  
Catorze. El termini d'ocupació per a les mercaderies desembarcades començarà a comptar des de la reserva de l?espai a partir de l?endemà del dia que el vaixell acabà la descàrrega, sempre que aquesta es faça ininterrompudament. Si la descàrrega s'interrompés, les mercaderies descarregades fins a la interrupció començaran a meritar ocupació de superfície a partir d'aquest moment i la resta a partir de la data de dipòsit.  
Per a les mercaderies destinades a l?embarcament el termini d'ocupació començarà a comptar des de la reserva de l?espai o el moment en què siguen dipositades en els molls o coberts, fins i tot en el cas que siguen embarcades.  
Quinze. Les mercaderies desembarcades i que tornen a ser embarcades en el mateix o diferent vaixell hauran de pagar ocupació de superfície segons els criteris de les mercaderies desembarcades.  
Setze. En les superfícies ocupades per mercaderies desembarcades es prendrà com a base de la liquidació la superfície ocupada al final de l?operació de descàrrega, mesurada segons que estableix la regla deu.   
La Gerència de Ports, per tal que hi haja una millor gestió de la tarifa i una racionalitat de l?explotació, decidirà comptabilitzar la superfície per partides o bé pel carregament complet.   
Aquesta superfície anirà reduint-se en alçar la mercaderia a l?efecte de pagament per quartes parts, prenent la totalitat fins que s'haurà alçat el 25 per 100 de la superfície ocupada, el 75 per 100 quan l'alçament arribe al 25 per 100 sense arribar al 50%, el 50% quan ultrapasse el 50% sense arribar al 75%, i el 25% quan excedesca del 7507o i fins a l'alliberament total de la superfície ocupada. En tot cas, aquest últim quart haurà de comptabilitzar-se sempre per partides. Si la Gerència de Ports ho considera necessari podrà establir un altre sistema de mesurament amb diferents escalonaments, o bé continu, en funció del procés d'alçada de la mercaderia.  
En les superfícies ocupades per mercaderies que han de ser embarcades s'aplicaran criteris d'escalonaments creixents semblants als assenyalats anteriorment per a les mercaderies desembarcades.  
En qualsevol cas, només podrà considerar-se una superfície lliure, a l?efecte d'aquesta tarifa, quan haja quedat en les mateixes condicions de conservació i neteja en què es va ocupar i siga accessible i útil per a unes altres ocupacions.  
Disset. La Gerència de Ports exigirà d'aquells que resulten ser els propietaris segons les corresponents sentències o resolucions, els drets d'aquesta tarifa que s'hagen de pagar per l?ocupació de superfície per mercaderies o elements que per qualsevol causa es troben inclosos en procediments legals o administratius. En aquest cas, no es podrà efectuar la retirada de les mercaderies o elements sense haver fet efectiva la liquidació corresponent.  
L'aplicació per part de la Gerència de Ports de la regla dotze d'aquesta tarifa podrà realitzar-se des del mateix moment que es dicte sentència o resolució ferma.  
Divuit. La tarifa per ocupació de superfície en zona d'emmagatzematge descoberta i s'haja d'ocupar per elements no propis de l'activitat portuària serà de 18 PTA/m2 i dia.  
Quan l'ocupació de superfície esmentada estiga a més de 100 metres de la vora dels molls la tarifa tindrà una reducció del 50%.  
Dinou. La Gerència de Ports podrà modificar les franquícies màximes i les quanties mínimes de la tarifa en els diversos períodes d'ocupació de superfície.  
Vint. Per als pertrets de pesca es podran establir concerts mensuals.  
Taula baremo  
Tarifa E-2 (mercaderies PTA./M2 i dia)  
 Zona  
 Dies Trànsit Emmagatzemament  
ocupació Desco. Cube. Tanc. Desco. Cube. Tanc. Maniobra  
 1.º y 2.º - - - - - - -  
 3.º a 10. 3,60 5,50 6,00 1,60 4,50 5,50 12,00  
 11º a 30º 14,40 22,00 24,00 6,40 18,00 22,00 48,00  
 31º a 60º 28,80 44,00 48,00 12,80 36,00 44,00 120,00  
 + de 60º 57,60 88,00 64,00 25,60 72,00 88,00 240,00  
Taula baremo  
Tarifa E-2 (pertrets de pesca)  
Zona d'emmagatzematge  
 Descoberta Coberta Tancada  
 PTA./m2 PTA./m2 PTA/m2 i mes  
 30,00 50,00 200,00  
III.III. Tarifa E-3. Subministrament  
Primera. Aquesta tarifa compren el valor dels productes o energia subministrats i la utilització de les instal·lacions per a la prestació d'aquests.  
Segona. Són subjectes passius obligats al pagament d'aquesta tarifa els usuaris dels serveis corresponents.  
Tercera. La base per a l'aplicació d'aquesta tarifa serà el nombre d'unitats subministrades, i la seua quantia queda fixada en 1,50 vegades el preu al qual siga facturat al port per la companyia subministradora.  
Per a potències elèctriques instal·lades superiors a 100 kW, o quan el subministrament tinga un caràcter regular i continu per a instal·lacions de titulars de concessions o autoritzacions dins de la zona de servei, la Gerència de Ports podrà establir concerts amb els interessats, i en aquest cas la tarifa convinguda podrà fixar-se fins al límit d'1,20 T PTA/kW-h, sent T el valor del kW-h aplicat en la facturació que formule la companyia subministradora al port. Amb caràcter transitori durant els dos pròxims exercicis s'aplicarà 1,15 T PTA/kW-h.  
Quarta. Aquesta tarifa meritarà des del moment que s'inicie la prestació del servei. Les quantitats que es deuen seran exigibles en el moment que s'efectue la liquidació.  
Cinquena. Els serveis es prestaran després de la petició per escrit dels usuaris, i s'hi faran constar les característiques i detalls del servei que s'ha de prestar.  
Sisena. Els serveis se sol·licitaran amb la deguda antelació i seran atesos tenint en compte les necessitats d'explotació del port i, si s'escau, les disponibilitats de personal.  
Setena. Els usuaris seran responsables dels desperfectes, avaries i accidents que s'ocasionen, tant en les instal·lacions i elements de subministrament com en les seues pròpies o de tercers que es produesquen durant el subministrament a conseqüència de defectes o males maniobres en les instal·lacions dels usuaris.  
Vuitena. La Gerència de Ports es reserva el dret de prestació de serveis quan les instal·lacions dels usuaris no reunesquen les condicions de seguretat que a judici seu s'estimen necessàries.  
Novena. La Gerència de Ports no serà responsable dels danys i perjudicis produïts per paralitzacions del servei ni dels produïts per avaries, ruptures fortuïtes o males maniobres que puguen fer-se durant la prestació dels serveis a què fa referència aquesta tarifa.  
Deu. Aquestes tarifes es refereixen exclusivament a subministraments realitzats dins de la zona de servei del port.  
Aquells que no complesquen aquesta condició es regularan, si escau, per la tarifa E-4.  
III.IV. Tarifa E-4. Serveis diversos  
Primera. Aquesta tarifa comprén qualsevol altres serveis prestats per la Gerència de Ports no enumerats en la resta de tarifes i que s'establesquen específicament en cada port o es presten després de l'acceptació del pressupost pels peticionaris.  
Segona. Són subjectes passius obligats al pagament d'aquesta tarifa els usuaris dels serveis corresponents.  
Tercera. La base per a la liquidació d'aquesta tarifa serà el nombre d'unitats del servei prestat en cada cas.  
Quarta. Aquesta tarifa es pagarà des de la posada a disposició del servei o, si hi manca, des de l?inici de la seua prestació. Les quantitats que es deuen seran exigibles en el moment que s'efectue la liquidació.  
Cinquena. La Gerència de Ports no serà responsable dels danys i perjudicis deguts a paralitzacions del servei ni dels produïts per avaries, ruptures fortuïtes o males maniobres que es puguen ocasionar durant la prestació d'aquests.  
Sexta. La Gerència de Ports es reserva el dret de prestació del servei quan per les característiques de la prestació es puga entrebancar la bona marxa de l?explotació o es pose en perill la seguretat de les instal·lacions. Els usuaris seran responsables dels danys que produesquen al material.  
Setena. Aquesta tarifa és exclusivament aplicable a la jornada normal de dies laborables. Fora d'aquesta i en dies festius tindrà els recàrrecs que s'indiquen particularment en cada cas.  
Vuitena. La tarifa que figura per a aparcaments en el quadre següent no inclou el servei de vigilància, que serà prestat, si les disponibilitats de personal ho permeten, després de la petició per l?usuari i facturat de forma independent.  
Novena. Als vehicles del personal amb activitat portuària no se'ls aplicarà aquesta tarifa.  
Aparcaments (sense servei de vigilància)  
 Temps de permanència  
Classe de vehicles 1 hora o fracció  
Vehicles lleugers 50  
Autocars, camions i remolcs 200  
Bàscula  
 Per vehicle 50,00 PTA  
 Per tona o fracció 10,00 PTA


Còpia Permalink ELI